Vålerenga Fotball Damer

For inneværende sesong, se Vålerenga Fotball Damer i 

Vålerenga Fotball Damer er et norsk fotballag for damer som kommer fra Oslo  og er kvinnefotballsatsingen til Vålerenga Fotball. Laget har spilt i den øverste divisjonen i Norge siden 2012. Vålerenga er første klubb i Norge som har hatt et lag i den øverste divisjonen for begge kjønn samtidig der begge lag har rykket opp gjennom sportslig innsats.

 Toppserien 2026 

Historie

 Begynnelsen (1982–1996) 
På arbeidsutvalgsmøtet 11. mai 1982 ble det enighet om å starte et damelag i foreningen, i første omgang som en prøveordning. Trener og oppmann Øivind Løvvik fikk etteranmeldt laget som startet i 5. divisjon avdeling B. I sjuende seriekamp kom første seier over Tveita, 1–0, og sesongen endte med 11 poeng etter 18 kamper. Etter opprykk i 1984 sank interessen dramatisk i 1990. Vålerenga klarte ikke å stille fullt lag i flere oppgjør og tapte alle seriekampene. Det ble katastrofale 9-129 i målforskjell og Vålerenga gikk på sitt største tap noensinne, 0-21, mot Askers 2. lag i Asker.

Det var først i 1991 med Dag H. Bredesen som juniorformann, man seriøst begynte å satse på jentene. Sammen med Jan Petter Braathen etablerte de et nytt lag hvert år for å sikre rekrutteringen. Samtidig gikk A-laget i dvale i fem år.

En ny start (1996–2000)
I 1996 stilte Vålerenga på ny i 4. divisjon. Nå var det stammen fra lillejentelaget fra 1991 som spilte. De fleste jentene hadde tilhørighet i området Vålerenga, Etterstad, Teisen og Hovin.

1996-sesongen endte med seier i serien og opprykk til 3. divisjon, og året etter var det duket for nytt opprykk til 2. divisjon. I 1998 endte de på tredjeplass i 2. divisjon, kun to poeng bak Skeid og Lørenskog som endte på plassene over. Før ingen kunne stoppe de fra å rykke opp nok en gang i 1999, denne gang opp til 1. divisjon og landets nest øverste nivå. Toppen ble nådd da de spilte om direkte opprykk til Toppserien og debuterte i cupen i 2000. Imidlertid ble Røa for sterke i begge tilfeller, og Vålerenga måtte akseptere at de ble i 1. divisjon og at det stoppet i 1. runde i cupen.

 Nedturer i kø (2001–2005) 
Deretter gikk det dårligere for Vålerenga. I den nasjonale 1. divisjon ble det en 7.-plass i 2001, mens det ble exit i 2. runde av cupen det året, nok en gang for Røa. Vålerenga kom videre fra første runde på walkover. I neste sesong ble det en 8.-plass og såvidt trygg grunn for Vålerenga. I cupen gikk det bedre for laget som for første gang møtte annen motstand enn Røa; de vant 10-1 mot Bækkelaget, før de tapte knepent 0-1 mot Team Strømmen. 

I 2003 ble det til slutt nedrykk etter at laget hadde balansert på kanten av stupet. Delvis var dette på grunn av et tap for nedrykkskollega Nittedal, men målforskjellen var også for dårlig. At de røk i cupen for et andredivisjonslag var symptomatisk for denne sesongen. Gjensynet med 2. divisjon var heller ingen gledelig opplevelse for Vålerenga. De endte på siste trygge plass, fire poeng fra nedrykk. 

 På vei oppover (2006–2016) 
Neste sesong i andredivisjon greide Vålerenga å snu til å bli en middelhavsfarer i divisjonen, godt unna nedrykk. Allerede året etter vant Vålerenga 2. divisjon, og gikk videre til opprykkskvalifisering, der de tapte for Fotballklubben Voss. Det gjentok seg i 2008, da Vålerenga vant divisjonen og møtte Linderud-Grei i to kamper om plass i 1. divisjon. Et tomålstap hjemme ble for tungt, på tross av en imponerende 3–3 borte.

Vålerenga fikk det imidlertid svært bra til i 2009. Med de tidligere toppspillerne Cecilie Berg-Hansen og Anita Waage i trenerteamet, var Vålerenga det markant beste laget. På tross av at de fleste andre lagene hadde mistet vesentlige spillere, særlig gjaldt dette andrelag til hardt prøvede toppserielag, er det ikke å unngå å omtale Vålerengas ferd gjennom 2. divisjon som en triumfferd. Vålerenga var igjen klar for kvalifisering til 1. divisjon. Etter å ha slått Byåsen 2-0 hjemme, vant de 4-0 borte mot Sortland IL og var dermed klar for 1. divisjon 2010 etter seks år i 2. divisjon.

Allerede i første sesong i den nest øverste divisjonen var Vålerenga med i opprykkskampen. De tapte imidlertid den siste kampen, borte mot Medkila i en seriefinale om andreplassen bak suverene Sandviken. I neste sesong var Vålerenga dominerende, og midtveis i sesongen forsterket de laget med blant annet Solveig Gulbrandsen for å sikre opprykket. Men de brukte opp flere muligheter for å avgjøre serien, og først i tredje siste runde ble det klart at Vålerenga rykket opp til Toppserien for første gang i historien.

Foran 2012-sesongen og lagets debut i Toppserien, skaffet Vålerenga seg flere spillere med erfaring fra det øverste nivået. Flere fra Linderud-Grei, men også Rebecca Angus fra Jitex BK, Tina Wulf fra Trondheims-Ørn, Cathrine Rolness fra Røa og Lill Yvonne Karlsrud fra Medkila. I sin første sesong i Toppserien endte de på en 8. plass, før de fulgte opp med en solid 5. plass i 2013. Hovedtrener Cecilie Berg Hansen takket for seg etter 2013-sesongen og en suksesshistorie fra 2. divisjon til øvre halvdel av Toppserien.

De neste sesongene etablerte Vålerenga seg som Toppserie-lag, selv om tabellplasseringene stort sett var på nedre halvdel. Norsk fotballøkomomi for herrer var på retur, og dette rammet også Vålerenga som klubb. Damene kunne heller ikke satse offensivt videre, det ble et par år med nøktern økonomi og dermed også plasseringer på nedre halvdel. Høsten 2014 ble det på et ekstraordinært årsmøte vedtatt at Vålerenga Fotball skilte ut sin elitevirksomhet for herrer som egen klubb, mens damene forble i moderklubben.

Høsten 2015 vedtok styret i Vålerenga Fotball at klubben innen 2020 skulle være en ledende klubb innen kvinnefotballen.

 Etablert som topplag (2017–) 
I 2017 åpnet Intility Arena og 9. september ble den første kampen på klubbens nye stadion spilt mellom Vålerenga og Kolbotn i Toppserien. Amerikanske Stephanie Verdoia scoret det første målet på stadion og Vålerenga vant 2-0. Kampen satte også ny tilskuerrekord i Toppserien, det offisielle tilskuertallet var 3541, men med noen utfordringer rundt stadions tellesystem, anslo arrangementsledelsen at det var nærmere 5000 tilskuere. Samme år tok Vålerenga seg til cupfinalen for første gang, der ble det 0-1 tap for Avaldsnes i Telenor Arena.

Senhøstes 2017 overtok Monica Knudsen som trener og Eli Landsem som sportssjef.Hun blir ny trener i Vålerenga i Aftenposten den 27. november 2017. Nå skulle virkelig det neste steget tas for Vålerenga. Det ble hentet en rekke nye spillere før 2018-sesongen, deriblant Marte Berget, Isabell Herlovsen, Sherida Spitse, Marie Dølvik Markussen, Victoria Ludvigsen, Stine Reinås, keeper Guro Pettersen og britiske Jenna Dear.Fiasko om de ikke vinner Toppserien 2018 i Aftenposten den 27. desember 2017. Knudsen ledet Vålerenga til en skuffende 6.-plass i 2018, før det året etter ble 2. plass i Toppserien og NM-sølv i 2019.

Før 2020-sesongen tok danske Jack Majgaard Jensen over laget, i det som skulle bli et historisk år for Vålerenga. Det startet riktignok med et 2-3 tap borte mot Sandviken, men de neste 15 kampene i serien gikk de ubeseiret. Kampen om seriegullet strakk seg helt til siste serierunde, men 6. desember 2020 sikret Vålerenga sitt første seriegull i historien på kvinnesiden etter å ha slått Arna-Bjørnar 4-0. Bare en uke senere var det duket for cupfinale mot LSK Kvinner, reprise fra cupfinalen året før. Det sto 0-0 etter 90 minutter, men i ekstraomgangene satte innbytterne Sigrid Heien Hansen og Marie Dølvik Markussen fart på kampen. Først spilte Heien Hansen ballen igjennom til Ajara Njoya som satte 1-0. Deretter fikk Dølvik Markussen drømmetreff da hun fra 25 meter limte ballen opp i vinkelen. Dermed tok Vålerenga The Double og vant både serien og cupen for første gang. 
miniatyr|267x267pk|Vålerenga tok sitt andre Norgesmesterskap på rad da de slo Sandviken i Cupfinalen 2021 på Ullevaal Stadion.
Året etter gullsesongen ble en liten nedtur for VIF. Man klarte ikke å slå de andre topplagene og var ute av gullkampen relativt tidlig i sesongen. Etter å ha tapt for Stabæk i nest siste serierunde rotet man bort en mulig bronseplass og endte til slutt på en litt skuffende 4. plass. I cupen skulle man derimot få en opptur å klare å forsvare tittelen. På veien til Ullevaal slo man ut Ull/Kisa, Hønefoss, Kolbotn og Rosenborg, før Sandviken ventet i cupfinalen på Ullevaal Stadion. Bergenserne var favoritter før kampen, men Vålerenga tok ledelsen før kvarteret var spilt med Marie Dølvik Markussen. Like før pause satte Dejana Stefanović et frispark i mål og VIF ledet 2-0 til pause. Sandviken reduserte etter pause, men det var ikke nok til å hindre at Vålerenga tok sitt andre Norgesmesterskap på rad. Etter 2021-sesongen kom beskjeden om at Vålerenga og hovedtrener Jack Majgaard Jensen var enige om å avslutte samarbeidet.

I januar 2022 ble det kjent at Nils Lexerød tok over som ny hovedtrener. Det ble i 2022 innført en ny ligastruktur med sluttspill, Vålerenga lå på på tredjeplass etter det ordinære seriespillet, men etter sluttspillet endte de med sølv. Klubben tok i oktober 2022 klart standpunkt om at modellen med sluttspill måtte avvikles, noe den også ble etter sesongen.

I 2023 var det Vålerenga og Rosenborg som kriget i toppen av tabellen gjennom sesongen. I den nest siste serierunden skulle Vålerenga møte Stabæk på hjemmebane, samtidig som Rosenborg spilte borte mot LSK Kvinner. Om Vålerenga vant, samtidig som Rosenborg og LSK Kvinner spilte uavgjort ville Vålerenga bli seriemester allerede før den siste serierunden hvor Vålerenga skulle møte Rosenborg på bortebane. Vålerenga vant 3–1 mot Stabæk, og da meldingen kom om at det endte 1–1 mellom RBK og LSK kunne jubelen slippes løs og Vålerenga hadde sikret sitt andre seriemesterskap. Noen uker senere skulle Vålerenga og Rosenborg igjen gjøre opp om gullet, denne gang i cupfinalen på Ullevaal Stadion, i det som var Vålerenga sin femte cupfinale på syv år. Kampen endte med tap 0–1.

Vålerenga har hatt flere spillere på det norske A-landslaget for kvinner, deriblant Solveig Gulbrandsen, Synne Sofie Jensen, Elise Thorsnes og Guro Pettersen.

 Hjemmebane 

høyre|miniatyr|Intility Arena|262x262pk
I lavere divisjoner spilte laget som regel hjemmekampene sine på Valle Hovin Kunstgress. Enkelte kamper ble flyttet inn i Vallhall Arena, og etter at klubben rykket opp til 1. divisjon ble alle kamper spilt i Vallhall frem til høsten 2017.

Da Intility Arena åpnet i 2017 fikk klubben omsider sin egen stadion, og kvinne- og herrelaget fikk samme hjemmebane. Åpningskampen på stadion ble spilt 9. september 2017, da Vålerenga vant 2-0 over Kolbotn i Toppserien. Kampen satte også tilskuerrekord i Toppserien.

Intility Arena hadde tidligere en kapasitet på over 17 000, men den er senere justert ned og per 2021 er den offisielle kapasiteten 16 555.

Spillerstall

 Nåværende spillerstall 
oppdatert 18. februar 2026. 

 11px|lenke=Lagkaptein

 8px|Korsbåndskade, ute til mai 2026

 Utlånte spillere 

Støtteapparat 
oppdatert 20. januar 2026.
RolleNavnSportslig leder Steinar PedersenHovedtrener Nils LexerødAssistenttrener Tom DentKeepertrener Andreas Thorsen SchouteFysisk Trener Luciano AriasToppspillerutvikler Tove TuntlandMedisinsk koordinator Helene MoaFysioterapeut Siri NesheimMaterialforvalter Jon-Anders SchybergMaterialforvalter Henning AamodtMaterialforvalter Heidi Øverland

Fremtredende tidligere spillere

  Hanne Mellingsæter
  Solveig Gulbrandsen
  Tina Wulf
  Ingrid Søndenå
  Maren Hauge
  Ellen Wang
  Theresa Nielsen
  Tinja-Riikka Korpela
  Jenna Dear
  Natasha Dowie
  Ingrid Schjelderup
  Isabell Herlovsen
  Ajara Njoya
  Sherida Spitse
  Sigrid Heien Hansen
  Celin Bizet Ildhusøy
  Marie Dølvik Markussen
  Rikke Marie Madsen
  Synne Jensen
  Dejana Stefanović
  Andrine Tomter
  Stine Ballisager Pedersen
  Ingibjörg Sigurðardóttir
  Guro Pettersen
  Jalen Tompkins
  Mimmi Löfwenius
  Janni Thomsen
  Thea Bjelde
  Olaug Tvedten
  Elise Thorsnes

 Kapteiner 

 –2014: Hanne Mellingsæter
 2015: Tina Wulf
 2016: Camilla Christensen
 2017: Gunnhildur Yrsa Jónsdóttir
 2018–20: Sherida Spitse
 2021–23: Stine Ballisager Pedersen
 2023: Ingibjörg Sigurðardóttir
 2024: Janni Thomsen
 2025–: Tove Enblom

 Trenere 
 Periode Navn2005–2007 Kjell Gustad 2008 Arne Berger 2009–2013 Cecilie Berg-Hansen 2014 Glenn Rostad 2015 Leif Tsolis 2016 David Brocken 2016–2017 Kjell Gustad2018–2019 Monica Knudsen2020–2021 Jack Majgaard Jensen2022– Nils Lexerød

 Tidligere sesonger 
NivåÅr Sesong Pos. Ant. V U T For Mot P.NMTrenerToppscorer (i serien)519964. divisjon1Jan Petter BraathenLene Johansen419973. divisjon1Jan Petter BraathenLene Johansen319982. divisjon3161132571936Jan Petter Braathen319992. divisjon1161411611043Nicolai Aas220001. divisjon avd. 221815038321451. rundeJan Petter Braathen / Nicolai Aas220011. divisjon7164573027172. rundeJan Petter Braathen / Nicolai Aas220021. divisjon8165382232182. rundeJan Petter Braathen / Nicolai Aas220031. divisjon91831142061101. rundeDanny Sannes320042. divisjon avd. 17187294345231. rundeBernt Nohr320052. divisjon avd. 18186483850222. rundeKjell Gustad320062. divisjon avd. 15188464537282. rundeKjell Gustad Hanne Mellingsæter (9 mål)320072. divisjon avd. 121610334825332. rundeKjell Gustad Linda Maurset (12 mål)320082. divisjon avd. 112218137115551. rundeArne Berger Linda Maurset (11 mål)320092. divisjon avd. 112221019223632. rundeCecilie Berg-Hansen Anna Fjeld (24 mål)220101. divisjon32211653824392. rundeCecilie Berg-Hansen Anna Fjeld (11 mål)220111. divisjon12014335222453. rundeCecilie Berg-Hansen Marianne Hanssen (16 mål)12012Toppserien82265112747233. rundeCecilie Berg-Hansen Kristin Haugstad (7 mål)12013Toppserien 522886413732SemifinaleCecilie Berg-Hansen Solveig Gulbrandsen (8 mål)12014Toppserien 72293102745303. rundeGlenn Rostad Marte Berget (10 mål)12015Toppserien 102263132242213. rundeLeif Tsolis Anne Lise Olsen (6 mål)12016Toppserien 92265112548233. rundeDavid Brocken (til aug.)Kjell Gustad Anne Lise Olsen (7 mål)12017Toppserien 7221048383334FinaleKjell Gustad Elise Krieghoff (7 mål) Maren Hauge (7 mål)12018Toppserien 6221039373533KvartfinaleMonica Knudsen Sherida Spitse (9 mål)12019Toppserien2221444412446FinaleMonica Knudsen Natasha Dowie (11 mål) Ajara Njoya (11 mål)12020Toppserien1181152391438GullJack Majgaard Ajara Njoya (10 mål)12021Toppserien4 18 11 25 46 1735GullJack Majgaard Synne Sofie Jensen (11 mål)12022Toppserien Grunnspill3181233481239KvartfinaleNils Lexerød Elise Thorsnes (19 mål)Mesterskapssluttspill264111631512023Toppserien1271782682859FinaleNils Lexerød Olaug Tvedten (13 mål)12024Toppserien1272412741773GullNils Lexerød Karina Sævik (13 mål) Olaug Tvedten (13 mål)12025Toppserien2272214731967GullNils Lexerød Olaug Tvedten (19 mål)

 Rekorder 
Største hjemmeseier i Toppserien: 9–1 mot Arna-Bjørnar, 22.05.2022

Største borteseier i Toppserien: 8–0 mot Arna-Bjørnar, 17.10.2021

Største seier i obligatorisk kamp: 20–0 mot Lambertseter i seriekamp (4. divisjon) 1996. (Lene Johansen 14 mål)

Største seier i en europacupkamp: 7–0 hjemme mot KÍ Klaksvík, 04.11.2020 og 7–0 borte mot Gintra, 19.11.2020.

Største tilskuertall: 7124 tilskuere, Intility Arena, 4–1 mot Manchester United i en privatkamp, 31.07.2019

Største tilskuertall i offisiell kamp: 6341 tilskuere, Intility Arena, 0–3 mot Real Madrid i Champions League-kvalifisering, 18.10.2023

Største tilskuertall i Toppserien: 3541 tilskuere, Intility Arena, 2–0 mot Kolbotn, 09.09.2017

Flest kamper for klubben: Hanne Mellingsæter, ca 296 kamper (1998–2014)

oppdatert 1. januar 2025

 Flest toppseriekamper for Vålerenga 
Spillere med minst 60 toppseriekamper siden Vålerengas første sesong på toppnivå i 2012:

 Ingrid Søndenå 116
 Stine Ballisager Pedersen 113
 Olaug Tvedten 106
 Maren Hauge 101
 Janni Thomsen 100
 Elise Thorsnes 99
 Stine Brekken 97
 Ylinn Tennebø 89
 Karina Sævik 88
 Thea Bjelde 88
 Andrine Tomter 83
 Ellen Wang 83
 Tina Wulf 82
 Ingibjörg Sigurðardóttir 82
 Guro Pettersen 79
 Linn Vickius 71
 Dejana Stefanović 70
 Celin Bizet Ildhusøy 69
 Anne Lise Olsen 67
 Ina Skaug 66
 Camilla Christensen 65
 Johanne Fridlund 64
 Sherida Spitse 61

oppdatert 21. november 2025

 Flest scoringer i toppserien for Vålerenga 
Spillere med minst 15 toppseriemål for Vålerenga:

 Olaug Tvedten 52
 Elise Thorsnes 46
 Karina Sævik 44
 Dejana Stefanović 22
 Ajara Njoya 21
 Anne Lise Olsen 19
 Marte Berget 17
 Janni Thomsen 15
 Ingibjörg Sigurðardóttir 15
 Sherida Spitse 15

oppdatert 21. november 2025

 Vålerenga i Europa 

 Sesong Turnering Runde Motstander Hjemme Borte Sammenlagt2020–21Mesterligaen1. kvalifiseringsrunde 7–02. kvalifiseringsrunde 7–016-delsfinale 1–14–5 2021–22Mesterligaen1. kvalifiseringsrunde, kamp 1  5–01. kvalifiseringsrunde, kamp 2 2–0Play-off 1–32–33–62023–24Mesterligaen1. kvalifiseringsrunde, kamp 1  3–11. kvalifiseringsrunde, kamp 2 1–12–2 11–10 Play-off 0–31–21–52024–25Mesterligaen1. kvalifiseringsrunde Farul Constanța 3–1Play-off Anderlecht3–02–15–1Gruppespill Juventus0–10–3 Arsenal1–31–4 Bayern München1–10–3
(str = straffesparkkonkurranse)

 Meritter 
 Toppserien 
 Seriemesterskap (3): 2020, 2023, 2024
 Seriesølv (3): 2019, 2022, 2025

 Cupen 
 Cupmesterskap (4): 2020, 2021, 2024, 2025
 NM-sølv (3): 2017, 2019, 2023

 Supportere 
miniatyr|264x264pk|Vålerenga-supportere under Cupfinalen 2019 mot LSK Kvinner i Telenor Arena.

Vålerengas supporterklubb Klanen ble stiftet 5. mai 1991. Klanen er blant de aller største supporterklubbene i Norge, og er blant annet kjent for sin fremførelse av sangen «Vålerenga kjerke» før hver hjemmekamp. Supporterne er alltid til stede på Vålerengas hjemmekamper og ofte på bortekamper.

Draktnummeret «12» er reservert for Klanen.

I anledning cupfinalen 2017, kom rap-gruppa Gatas Parlament med låten «Vål’enga jenter». Låten var en hyllest til Vålerengas jenter og synges ofte av Vålerengas supportere på kamp.

Referanser

 Eksterne lenker 

 VIF Damelags blogg
 Eldre blogg 

Kategori:Vålerenga Fotball
Kategori:Fotballag i Oslo
Kategori:Fotballag etablert i 1913
Kategori:Kvinnefotballag i Norge